Sortzez Garbiaren baseliza (San Vicentejo)

Sortzez Garbiaren baseliza, Trebiñuko San Vicentejo herrian dagoen baseliza erromanikoa da. 1963. urtean zaharberritua, muino batean dago, herrigunetik hurbil.

1994an Espainiako gobernuak Kultur Intereseko Ondarea izendatu zuen.

Historia 
Sortzez Garbiaren baseliza XII. mendearen bigarren zatian eraiki zuten, izan ere, hegoaldeko fatxadan 1162koa dela esaten duen idazkun bat dago. Inskripzio epigrafiakoak hauxe dio:

Eraikina 
Habearte bakarreko eraikina da, zirkuluerdiko abside, bost tarteko arkuteria itsua eta hiru zatiko arku goratuak dituena (goialdekoa trilobulatua, beste zorrotza eta azkena erdi puntukoa).

Hiru zutabeko sortaz osaturiko kontrahormak ditu, erdialdekoa poligonala izanik. Kapitelak oso aberatsak dira. Erlaitzeko muturrak geometrikoak dira, apaindurarik gabekoak. Kanoi-ganga du. Erdialdeko leihoak arkiboltak dituzte, apaindura begetalez.

Habeartea abside baino gorago dago, hiru zutabetan kokaturiko parpain-arkuez finkaturiko gila itxurako ganga batekin.

Portada nagusia azken zatian dago, sei arkibolta zorrotz, kapitel, zutabe eta gaizki kontserbaturiko apaindura dituelarik. Bigarren portada hormatuta dago. Habeartearen hegalean zulo bat dago. Elizpea mozarabiar eta ekialdetar apaindurak ditu, harlanduzko lanazkoak.

Erreferentziak

Kanpo estekak 

Gaztela eta Leongo baselizak
Arabako baselizak
Trebiñuko eraikinak
Burgos probintziako kultura-intereseko ondasunak
Euskal Herriko eliza erromanikoak
XII. mendean amaitutako eraikinak